open-index/open-wikipedia-markdown huggingface dataset:
Luisa Mendoza y Mendoza

**Luisa de Mendoza y Mendoza** (1582 — Madril,Gaztelako Koroa, 1619ko apirilaren 22a), noblea, Mendozako Etxekoa, Saldañako VII. kondesa izan zen, Infantatuko dukatuaren oinordekoa baitzen.

## Biografia 
Ana de Mendozaren de la Vegaren  (Infantatuaren VI. dukesa) eta haren Rodrigo de Mendozaren osabaren (IV. Infantatuaren biloba) alaba izan zen. Gurasoak (osaba-ilobak) oinordetza-liskarrak saihesteko ezkondu ziren.

### Ezkontza eta seme-alabak 
Diego Gómez de Sandoval de la Cerdarekin (1587-1632) ezkondu zen, Lermako I. dukearen bigarren semearekin, Francisco de Sandoval y Rojas, Estatuko Kontseiluko Felipe III.aren zaldun nagusia, Monarkiako ministroa, Done Jakueren Ordenako komendadore nagusia. Diego de Sandovalek Saldañako kondearen titulua erabili zuen, emaztearen mesedetan. 

Senar-emazteek bi seme-alaba izan zituzten:

* Rodrigo Díaz de Vivar de Mendoza de Sandoval eta Mendoza (1614-1657), Infantatuko VII. dukea.
* Catalina Gómez de Sandoval y Mendoza (1616-1686),  VI. Cenete markesa eta Infantatuko VIII. dukesa.

Diego Gómez de Sandoval de la Cerda (1587-1632) bigarren ezkontzan Mariana Fernández de Córdoba Castilla Torres de Navarra ezkondu zen eta ondorengoak izan zituen.

Luisa de Mendozaren ahizpa, María López de Mendoza, García Álvarez de Toledo Osoriorekin (Fernandinako III. dukea) ezkondu zen, gero Villafrancako markesarekin.

## Erreferentziak 
## Kanpo estekak
Da'Vine Joy Randolph

'''Da'Vine Joy Randolph'* (Filadelfia, AEB, 1986ko maiatzaren 21a) estatubatuar aktorea eta kantaria da, batez ere  Broadwayen jatorrizko *Ghost'' produkzioan Oda Mae Brown 'medium' pertsonaiagatik da ezaguna. Lan hori zela eta, Tony Sarirako izendatu zuten, musikal batean nabarmendu zen aktore baten Emanaldi Onenaren sarirako. Aktoreak bigarren mailako aktore onenaren saria jaso zuen, pertsonaiagatik Alexander Payneren *The Holdovers* (Los que se quedan) filmean Mary Lamb pertsonaiaren lanarengatik, eta autoexijentziari buruzko hitzaldi boteretsua eman zuen.  

## Biografia 
Randolph  Filadelfian eta Hersheyn, Pensilvanian hazi zen. Templeko Unibertsitatera joan zen ahozko interpretazioar egiteko, baina hirugarren urtean erabaki zuen Antzerki Musikalera aldatzea. Templen graduatu ondoren, Yaleko Drama Eskolara joan zen. 2011n  graduatu zen Yalen. Gaztea zela, Interlochen Arts Camp-era joan zen, antzerkia ikastera.

## Filmografia 
Besteak beste, lan hauexetan hartu du parte:

### Zinema 
Taula honetan ikus daitezke film bakoitzaren zuzendaria, enpresa ekoizlea eta beste izenburuak (gaztelaniaz, frantsesez):

#### Pertsonaiak 
### Telebista 
## Sariak eta izendapenak 
## Erreferentziak 
## Kanpo estekak 
* Da'Vine Joy Randolph en Internet Broadway Database (ingelesez)
*
Russula pectinatoides

***Russula pectinatoides*** *Russulaceae* familiako onddo espezie bat da. Ez da jangarria, usain eta zapore desatseginak ditu.

Sinonimoak: *Russula consobrina var. pectinatoides*, *Russula pectinata subsp. pectinatoides*, *Russula pectinatoides var. pseudoconsobrina*.

## Deskribapena 
**Kapela:** 3 eta 8 cm bitarteko diametrokoa, ganbiletik laura, deprimitua edo inbutu itxuran, hauskorra, ertz ildaskatua, arrosa koloreko pikorrez estalia, kanela koloreko orbanekin. Kapelaren azala bereizgarria, lehorra, eguraldi hezean likatsua, zurbila, lasto kolorekoa edo marroi-horixka.

**Orriak:** Zabal, estuak, hauskorrak, leunak, finak, horixkak eta batzuetan arrexka kolorekoak.

**Hanka:** 2 eta 7 cm bitarteko garaierakoa, zilindrikoa, gutxi-asko leuna, sarritan leizetsua, barnehutsa, zurixka edo hori zurbila, oinarrian gorrixka.

**Haragia:** Ez oso tinkoa, zuria (ebakitzean ez da kolorez aldatzen). Usain desatseginekoa (Marokoko gerezia, argizaria, esperma …) eta zaporea apur bat akrea, garratza. Kapelak potasa erreaktiboarekin magenta kolore oso zurbila hartzen du. Espora-jalkina krema kolorekoa.

**Etimologia:** Latinetik dator *Russula* hitza, russus-etik, gorriaren txikigarritik: apur bat gorrixka, kolore gorria dutelako *Russula* generoko espezie askok. *Pectinatoides* epitetoa, *Russula pectinata* delakoaren antzekoa delako du.

## Jangarritasuna 
Interes gastronomikorik gabea.

### Nahasketa arriskua 
*Russula foetens* delakoak, zapore are garratzagoa eta desatseginagoa du, sendoagoa da eta oinaren oinarria ez da gorritzen.

## Sasoia eta lekua 
Udan eta udazkenean. Bakarka, sakabanatuta edo gregario haz daiteke. Hostozabalen edo koniferoen egurren mikorriza da. Humusa duten lurzoruetan, karedunetan, belartsuak, eguzkitsuak. Oso ohikoa.

### Banaketa eremua 
Kanada, Ameriketako Estatu Batuak, Mexiko, Costa Rica, Uruguai, Europa, Errusia, Kanariak,  Himalaiako eremua, Txina, Taiwan, Japonia, Hego Korea, Tanzania, Australia, Zeelanda Berria.

## Erreferentziak 
## Kanpo estekak
Nguyễn Minh Triết

**Nguyễn Minh Triết** (1942ko urriaren 8a) 2006tik 2011ra Vietnamgo zazpigarren presidente izan zen politikari vietnamdar bat da. Vietnamgo Asanblada Nazionalak 464 botorekin (%94) aukeratu zuen 2006ko ekainean.

Nguyễn Minh Triết Vietnamgo Alderdi Komunistako idazkaria izan zen lehenago Ho Chi Minh Hirian. Vietnamgo presidentetza zeremonial posizioa da eta Politburoak erabakitzen du gobernuaren politika. Triết Politburoko laugarren sailkatua izan zen 2006tik 2011ra. 2011ko uztailean amaitu zen presidente kargua. Trương Tấn Sang Politburoko kide nagusia izan zen haren ordez.

2006ko apirilean Vietnamgo Alderdi Komunistako Alderdiaren 10. Kongresuan, Vietnamgo Errepublika Sozialistako presidente izendatu zuten eta 2006ko ekainaren 27an Asanblea Nazionalak berretsi zuen. Egun horretan, Trần Đức Lương ordezkatu zuen. Ondoren, Nguyễn Tấn Dũng proposatu zuen lehen ministro berri gisa.
Arequipa departamendua

**Arequipa** Peruko hogeita lau departamentuetako bat da. Bere hiriburua eta hiririk populatuena Arequipa bera da. Herrialdearen hegoaldean dago, Ozeano Barearen kostaldean. Herrialdearen hego-mendebaldean kostalde gehien duen departamentua da, 528 kilometrorekin. Moquegua departamentuarekin egiten du muga hego-ekialdean, Puno departamentuarekin ipar-ekialdean, Cusco, Apurímaceta Ayacuchorekin iparraldean eta Ica departamentuarekin ipar-ekialdean. Kostaldeko basamortuaren eremurik lehorrenetako bat da, baina barnealderantz Andeak daude, eta bailara sakonak ditu. 

Azken zentsuaren arabera  biztanle zituen, Lima, Piura eta La Libertad departamentuaren ostean populatuena. Biztanlenen %71 inguru hiriburuan bizi dira. 

## Kanpo estekak
José Enrique Cima

**José Enrique Cima Prado** (Lugones (Siero), 1952ko ekainaren 16a) txirrindulari espainiar ohia da, profesionala 1976tik 1982ra.

Erretiratu ostean, CLAS-Cajastur taldeko kitol zuzendari lanetan aritu zen eta 1984tik aurrera, Asturiasko La Nueva España egunkariko kirol kazetaria izan da, Frantziako Tourrari, Espainiako Vueltari eta Munduko txapelketari buruzko artikuluak eginez.

1999an, *El Angliru* liburua argitaratu zuen, Vueltako mendate mitiko honi buruzkoa.
 
## Palmaresa 
## Sailkapen orokorra Itzuli Handietan 
—: ez zuen parte hartu 
UT: utzi, ez zuen amaitu

## Erreferentziak 
## Kanpo estekak 
* 
* Jose Enrique Cima - *Sitiodeciclismo.net*
David Wilkie (igerilaria)

**David Andrew Wilkie** (Kolonbo, 1954ko martxoaren 8a – 2024ko maiatzaren 22a) eskoziar igerilaria izan zen.

Gurasoak Aberdeenekoak ziren eta Zeilanen bizi ziren, eta han jaio zen David. Kolonbon ikasi zuen igerian eta hamaika urterekin Edinburgora joan zen ikastera. Eskozian gogor entrenatu zen eta bularra estiloan espezializatu zen.

1976ko Udako Olinpiar Jokoetan urrezko domina irabazi zuen 200 metro bularra proban. Aldi berean, Britainia Handiko, Europako, Commonwealtheko, munduko eta olinpiar txapelduna izan zen. Zilarrezko bi domina ere irabazi zituen 1972ko Udako Olinpiar Jokoetan, bularreko 100 eta 200 metroko probetan.

## Kanpo estekak
Alexandros Karageorgiou

**Alexandros Karageorgiou** (1986ko ekainaren 3a) arkularia da. Grezia ordezkatu zuen 2004ko Udako Olinpiar Jokoetan.

## Erreferentziak 
## Kanpo estekak
Safi Faye

**Safi** **Faye** (Dakar, 1943ko azaroaren 22a - Paris, 2023ko otsailaren 22a) zuzendari, antropologo, etnologo eta feminista senegaldarra zen.

## Biografia 
### Prestakuntza eta ibilbide akademikoa 
Irakasle gisa graduatu zen Rufisqueko eskola arruntean. Dakarren irakasten ari zen Jean Rouch zuzendariarekin bildu zenean, 1966an. Hark paper bat eman zion *Petit à Petit* lanean (1969). Safik umorez jokatzen zuen lausengari senegaldarraren papera, Afrikako esamoldearen arabera "nire ipurdia saltzen" zuena. Gero Parisa joan zen, eta, han, etnologia-ikasketak hasi zituen EHESSn. 1972an egin zuen lehen film laburra: *La Passante*. Ondoren, zailtasun ekonomikoei buruzko dokumental bat egin zuen Senegalen, *Kaddu Beykat* (Nekazari-eskutitza).

### Ibilbide profesionala 
Telebistarako lan egin zuen 1979 eta 1982 artean. Emakumearen lanari eta kondizioari buruzko hainbat dokumentalen ondoren (*Selbé*, *Tesito*), 1996an, *Mossane* fikziozko lehen film luzea egin zuen, gurasoek moldatutako ezkontzari uko egiten dion nerabe baten istorioa. Créteilgo Nazioarteko Emakumezkoen Zinema Jaialdiak atzera begirakoa eskaini zion 1998an.

2023an, 3 kontinenteetako zinemaldiak atzera begirako bat eskaini zion. Haren film batzuk galduak dira, eta ezin dira ikusi.

Safi Faye, bere dokumentalengatik ezaguna, Afrikako lehen emakume zuzendari beltzetako bat izan zen, Thérèse Sita-Bella lagun zuela. Beste batzuei ireki zieten bidea, hala nola Rose Elise Mengue Bekale (Gabon), Aminata Ouédraogo (Burkina Faso) edo Léonie Yangba Zowe (Erdialdeko Afrika).

## Filmografia 
* 1972: *La passante*, (Oinezko emakumea), film laburra
* 1975: *Kaddu Beykat* (Nekazari-eskutitza), film luzea
* 1979: ''Fad'jal* (Aitona, kontatu gehiago)
* 1979: *Goob Na Nu* (Uzta amaitu da)
* 1979: *Man Sa Yay* (Ni, zure ama)
* 1981: *Les âmes au soleil* (Arimak eguzkitan)
* 1982: *Selbé et tant d’autres* (Selbé eta beste asko)
* 1984: *Ambassades nourricières* (Enbaxada elikagarriak)
* 1985: *Elsie Haas, femme peintre, cinéaste d’Haiti* (Elsie Haas, Haitiko emakume margolaria, zinegilea)
* 1989: *Tesito*
* 1996: *Mossane''

## Erreferentziak 
## Ikus, gainera 
* Senegalgo zinema (fr)
* Senegalgo filmen zerrenda (fr)
* Emakumea Senegalen (fr)
* Créteilgo Emakumeen Filmen Nazioarteko Jaialdia

## Kanpo estekak
Russula fragrantissima

***Russula fragrantissima*** *Russulaceae* familiako onddo espezie bat da.

## Deskribapena 
**Kapela:** 6 eta 15 cm bitarteko diametrokoa, mamitsua eta trinkoa, hasieran globo itxurakoa eta poliki-poliki zabaldua, irregularra eta unbilikatua. Ertza bat egindakoa, mehea eta ildaskatua. Kapelaren azala osta-osta bereizten dena, lubrifikatuz, hori-okre antzeko kolorekoa arre-arrosaz zikindua.

**Orria:** Berdinak, estu eta zainekin, nahiko zabalak libreak, hauskorrak, krema zurbil kolorekoak orban arre-gorrixka kolorekoekin eta oinaren inguruan isla arrosekin.

Orri libreak: Oinera hurbiltzen diren orriak, baina ukitzen ez diotenak.

**Hanka:** 4 eta 10 cm bitarteko garaierakoa eta 1,5 eta 3 cm bitarteko diametrokoa,  argi eta garbi latza, zuria, arrea,  zahartzean edo manipulatzean.

**Haragia:** Nahiko trinkoa eta lodia, nahiz eta oso hauskorra, zurixka,  oxidazioaren ondorioz tonu okre antzekoak hartzen ditu. Usain handia eta oso atsegina, anisaren eta almendra mingotsen nahasketa. Zaporea, pikantea argi eta garbi murtxikatu ondoren. Erreaktiboak: Guayaco: bizkorra eta kementsua (G); sulfato ferroso: arrosa ertaina; potasa: okre-horixka.

**Etimologia:** Latinetik dator *Russula* hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna 
Ez da jangarria.

### Nahasketa arriskua 
*Russula illota*, *Russula laurocerasi*, *Russula praetervisa* eta atal bereko beste espezie batzuetatik oso hurbil dagoen espeziea da, baina identifikatzeko erraza, gozotegiak gogorarazten dituen bere usain atsegin eta biziagatik.

## Sasoia eta lekua 
Udazkenean. Hostozabalen azpian hazten den Mediterraneoko espeziea.

### Banaketa eremua 
Kanada, Ameriketako Estatu Batuak, Alaska, Mexiko, Mendebaldeko Europa.

## Erreferentziak 
## Kanpo estekak
James Lowe

**James Lowe** (Nelson, 1992ko uztailaren 8a) zeelandaberritar errugbilaria da, hegaleko eta atzelari postuetan aritzen dena. Sorterrian hasi zen errugbian, baina 2017an Irlandara aldatu zen; ordutik, United Rugby Championshipeko Leinster klubean jokatzen du. 2020ko azaroaren 23an egin zuen debuta Irlandako selekzioarekin, Lansdowne Roaden, Galesen aurka.

## Palmaresa 
### Tasman 
* National Provincial Championship
** irabazlea: 2013
### Leinster 
* Pro 12/Pro 14/United Rugby Championship 
** irabazlea: 2018, 2019, 2020, 2021
* Europako kopa
** irabazlea: 2018
** finalista: 2019, 2022, 2023

### Irlandako selekzioa 
* Sei Nazioen Txapelketa 
** irabazlea: 2023, 2024
** Grand Slam: 2023
** Triple Crown: 2022, 2023

## Erreferentziak 
## Kanpo estekak
Miren Odriozola Uzkudun

**Miren Odriozola Uzkudun** (Azpeitia, Gipuzkoa, 1944ko urtarrilaren 28a), ezizenez **Laura**, ekintzailea da. Gaur egun Euskal Herriko mugimendu feministan eta Pentsiodunen aldeko mugimenduan dihardu; lehenago, sindikalista, ETAko kide (frankismo garaian), FMLN gerrillarekin internazionalista eta Udalbiltzako partaide izan da.

## Bizitza 
Azpeitiko Gerraundi baserrian jaio zen, Landeta auzoan, beste sei anai-arrebekin batera. Ama, Encarnacion Uzkudun Oiarzabal, Errezilgo Gurutzaga baserrikoa zen, eta osaba zuen Paulino Uzkudun boxeolari ospetsu eta gerora falangista izandakoa. Mirenen aita, Jose Ramon Odriozola Alberdi, eta osaba bat, Inazio Odriozola Alberdi, Gerra Zibilean Francoren tropen aurka aritu ziren borrokatzen. Jose Ramon, aita, Euzko Gudarostean parte hartzeagatik heriotza-zigorra ezarrita eta guda amaitu arte kartzelaratua izan zen eta gerra ostean ere, auzokide baten salaketagatik berriz ere preso hartu eta lan behartuak egitera kondenatua izan zen. Guzti horrek, gerora eragin nabarmena izan zuen Mirenenengan.

## Liburua 
* 

## Erreferentziak 
## Kanpo estekak 
* *Laura esaten zioten* liburuaren aurkezpena, Youtube.
* Aranzadi elkartearen oroimen historikoaren bilketa, Youtube.
Carrickabraghy gaztelua

**Carrickabraghy gaztelua**,  eta , irlanderaz *Charraig Bhrachaí* hitzek "Fraideen Harkaitza" esan nahi dute, Irlandako ipar-mendebaldeko Donegal konderrian dauden gaztelu baten hondakinak dira, Inishowengo Doagh uhartea penintsulan. Clonmany parrokian dago.

Antzinarotik leku honetan gotorleku bat bazegoela aipatzen da. 1600ean idatzizko aipamena ere bada, ziur aski gaztelua garai honetan eraikia izango zen. 1665ean abandonatua izan zen, eta ondorengo mendeetan hondatzen joan. 2013an mantentze lanak egin zitzaizkion.
Alain Weill

**Alain Weill** (Estrasburgo, 1961eko apirilaren 6a) komunikabideen eta mugikorreko komunikazioen industriako kudeatzaile eta enpresaria frantziarra da.

## Karrera 
Weillek ekonomian lizentziatua lortu zuen eta HEC Parisen MBA egin zuen. Bere lehen kate profesionala NRJ irrati pribatua izan zen 1985ean, eta ondoren Sodexo zerbitzu-hornitzailearen filiala den Quarare-ko zuzendari nagusi bihurtu zen. 1990ean komunikabideen sektorera itzuli zen, hasieran zuzendari laguntzaile gisa eta gero RTL taldeko zuzendari nagusi gisa. Eginkizun horretan, besteak beste, BFM hartu zuen 2002an eta 2005ean BFM TV negozio katea jarri zuen martxan.

Funtzionario anitz gisa, SFR telefono mugikorreko konpainiaren eta Iliad telekomunikazio konpainiaren gainbegiratze-batzordeetan ere aritu zen eta Altice Europe Interneteko zerbitzu hornitzailearen negozio operatiboa zuzendu zuen, hasieran COO gisa eta gero CEO gisa.

## Erreferentziak 
## Kanpo estekak
William Glackens

**William James Glackens** (Filadelfia, 1870eko martxoaren 13a – Westport, Connecticut, 1938ko maiatzaren 22a) estatubatuar margolari errealista izan zen. Margolaritza Ashcan Eskolaren sortzailea izan zen.

Bere jaioterriko Central High Schoolen graduatu ondoren, 1891n Filadelfiako Arte Ederren Akademian sartu zen.

Ilustratzaile lanetan aritu zen New York eta Filadelfiako egunkari eta aldizkarietan. 1895ean Europara bidaiatu zuen eta Herbehereetako maisu-maistrak eta inpresionistak eta inpresionisten ondokoak ikasi zituen. 1896an New Yorkera itzuli zen eta 1906an Diseinuko Akademia Nazionaleko kide bihurtu zen.

1908an "Zortziak" bezalako artista talde batekin elkartu zen. Elkarrekin erakutsi zituzten beren lanak, eta beren herrialdean lortu zuten errekonozimendua.

Glackens kolore ilunez margotzen hasi zen Parisko bizitzaren eta Lehen Mundu Gerraren aurreko New Yorkeko bizitza zirraragarriaren eszenak. "Zortziak" taldetik banandu ondoren, paisaiak, batez ere hondartzako eszenak, erretratuak eta izadi hilak margotzen hasi zen.

## Iruditegia 

William Glackens - East River Park - Google Art Project.jpg|William Glackens. *East River Park* (ca. 1902) 
Glackens 1910 Descending from the Bus.jpg|*Descending from the Bus* (1910)
Glackens Cape Cod Pier.jpg|*Cape Cod Pier* (1908)
Glackens march day washington park.jpg|*March Day Washington Park* (1912)
William_J._Glackens_-_Parade,_Washington_Square_(1912).jpg|*Parade, Washington Square* (1912)
Glackens-Breezy-Day-Tugboats-New-York-Harbor-1910.jpg|*Breezy Day Tugboats, New York Harbor* (1910)
William Glackens - Bathing at Bellport, Long Island.JPG|*Bathing at Bellport* (1912)
William Glackens - Italo-American Celebration, Washington Square.JPG|*Italo-American Celebration, Washington Square* (1912)
Portsmouth Harbor New Hampshire William James Glackens.jpeg|*Portsmouth Harbor, New Hampshire* (1909)
William Glackens - Bathers at Bellport - Google Art Project.jpg|*Bathers at Bellport* (c. 1912)
William Glackens - Nude with Apple - Google Art Project.jpg|*Nude with Apple* (1910)
William J. Glackens - At Mouquin's.jpg|''At Mouquin's* (1905)
William Glackens - Young Woman in Green.jpg|*Young Woman in Green* (ca. 1915)
CafeLafayetteKayLaurellGlackens.jpg|*Cafe Lafayette (Kay Laurel)* (1914)
WilliaGlackens SodaFountain.jpg|*Soda Fountain'' (1935)

## Kanpo estekak
All Is Lost

***All Is Lost*** (euskaraz *Dena Galdua Da*), 2012ko J. C. Chandor estatubatuarrak zuzendutako ekintza eta drama film bat da. Robert Redford aktoreak antzeztu zuen.

Izenburuak E. W. Hornung idazlearen gogoeta bati aipamen egiten dio, zeinetan, gizon batek kemena galtzean, "dena galdua da". Bitxikeria gisa, pertsonaia bakarra agertzen den filma da eta 5 minutuko solasaldia besterik ez du.

2013ko Cannesko Zinemaldian estreinatu eta Soinu onenaren Oscar Sariaren izendapena jaso zuen (Steve Boeddeker eta Richard Hymns).

## Argumentua 
Ozeano Indikoan zehar 12 metroko belaontzi batean bakarrik nabigatzen ari den gizon batek (Robert Redford) esnatzerakoan noraezean dagoen kontainer-ontzi batekin talka egin eta bere kroskoak zartadurak izan dituela jabetuko da. Nahiz eta konponketak egin, nabigazioan eskarmentu izan eta bere adinerako indar fisiko handia eduki, enbatari justuan bizirautea lortuko du. Baina eguzki gupidagabea, marrazoen mehatxua eta bere erreserba eskasak agortzear egon, heriotzari begietara begiratzera derrigortua egongo da.

## Aktoreak 
* Gure Gizona: Robert Redford

## Kanpo estekak 
* IMDBko fitxa irakurgai
The Recruit (filma)

***The Recruit***, 2003ko Roger Donaldson australiar-zeelandaberriarrak zuzendutako espioitza thriller film bat da. Al Pacino, Colin Farrell, Bridget Moynahan eta Gabriel Macht aktoreek antzeztu zuten.

## Argumentua 
James (Colin Farrell), Massachusettsko Tekonologia Institutuko bere promozioko ikasle buruargiena eta kriptoanalisi linealean aditua denez CIAk errekrutatua izango da, bere lana eguneroko errutinatik ihes egiteko modutzat du. Operazioetako ofiziala bilakatu aurretik, eskarmentudun beterano baten jakintza bereganatzeko ikastaro bat gainditu beharko du, jokoaren norndik norakoak eta arauak arin ikasiz. Layla Moore (Bridget Moynahan) lankideaz ere maiteminduko da. Jamesek Agentzian duen paperaz zalantza egiten hastean, Walter Burke (Al Pacino) nagusiak erakundean dagoen sator bat agerian uzteko misio berezi baten ardura emango dio.

## Aktoreak 
* Colin Farrell: James Douglas Clayton
* Al Pacino: Walter Burke, CIAko agentea
* Bridget Moynahan: Layla Moore, CIAko agentea
* Gabriel Macht: Zack, CIAko agentea
* Kenneth Mitchell: Alan
* Karl Pruner: Dennis Slayne, CIAko agentea
* Mike Realba: Ronnie Gibson
* Elisa Moolecherry: Lisa Sahadi
* Merwin Mondesir: Stan
* Sam Kalilieh: Elliot
* Chris Owens: Art Wallis
* Richard Fitzpatrick: Rob Stevens
* Ron Lea: Bill Rudolph, Dell konpainiaren ordezkaria
* Tova Smith: Beth
* Michael Rubenfeld: Felix

## Kanpo estekak 
* IMDBko fitxa irakurgai
Nex Benedicten heriotza

**Nex Benedict** (El Paso, 2008ko urtarrilaren 11 – Owasso, 2024ko otsailaren 8a) txoktaw jatorriko estatubatuar ikaslea izan zen, Owassoko ikastetxean eraso bat jasan ondoren hil zena. Benedict pertsona ez-bitarra zen eta aurretik ere eskola jazarpena pairatu zuten. 2024ko otsailaren 7an, ikastetxeko emakumezkoen komunean eraso egin zioten eta hurrengo egunean hil zen.

## Nex Benedicten biografia 
Nex Benedict 2008an jaio zen El Pason (Texas). Sue Benedictek, Nexen amona eta adopzio-amak, esan zuen bezala, Nexen aita biologikoak guraso eskubide eta betebehar guztiei uko egin zien. Suek Nex hazi zuen bi hilabete zituztenetik eta hil baino urte batzuk lehenago formalki adoptatu zuen. Sue Oklahomako txoktaw tribuarekin afiliatuta dago, baina Nex ez, txeroki erreserban, eta Nexek bertako ikastetxean ikasten zuen. Ikasleei legez debekatu diete jaiotzez esleitutako generoarekin bat ez datozen komunak erabiltzea.

Sue Benedicten eta Nexen lagunen arabera, eskolakideek Nex genero-identitateagatik jazarri zuten urtebete baino gehiagoz.

## Erasoa 
2024ko otsailaren 7ko arratsaldean, Owassoko ikastetxeko korridoreko segurtasun-kamerak sei ikasle emakumezkoen komunera sartzen erakutsi zituen, Nex eta bi lagun sartu aurretik. Poliziarekin egindako elkarrizketan, Nexek esan zion barreak eta berari buruzko iruzkinak entzun zituela. Nexen esanetan, hori egin ondoren, hiru ikasleko taldeari ura bota zioten, Nex iletik heldu eta lurrera bota zuten. Nexek arnasa hartzeari utzi zion larrialdietako mediku teknikariak iritsi zirenerako, eta arratsalde hartan hilda deklaratu zuten ospitalean. Heriotzaren arrazoia difenhidraminaren eta fluoxetinaren toxikotasun konbinatua izan zen.

## Erreferentziak 
## Kanpo estekak
Ross Byrne

**Ross Byrne** (Dublin, 1995eko apirilaren 8a)  irlandar errugbilaria da, joko-zabaltzaile postuan aritzen dena. 2015etik United Rugby Championshipen jokatzen du Leinster Rugby taldearekin. 2018ko azaroaren 3an egin zuen debuta Irlandako selekzioarekin, Chicagon, Italiaren kontra.

## Palmaresa 
### Leinster 
* Pro12/Pro14/United Rugby Championship 
** irabazlea:  2018, 2019, 2020, 2021
** finalista: 2016
* Europako kopa
** irabazlea: 2018
** finalista: 2019, 2022, 2023, 2024

### Irlandako selekzioa 
* Sei Nazioen Txapelketa 
** irabazlea: 2023
** Grand Slam: 2023  
** Triple Crown: 2022, 2023

## Erreferentziak 
## Kanpo estekak
Juan Cruz Mallía

**Juan Cruz Mallía** (Córdoba, 1996ko irailaren 11) argentinar errugbi jokalaria da, hegaleko, erdiko eta atzelari postuetan aritzen dena. Bi denboraldiz Jaguaresen jokatu ondoren, 2021ean Stade Toulousainek kontratatu zuen. 2018ko ekainaren 23an egin zuen debuta Argentinako selekzioarekin, Resistencian, Eskoziaren aurka.

## Palmaresa 
### Jaguares 
* Super Rugby
** finalista: 2019
* Currie Cup
** irabazlea: 2019
### Stade Toulousain 
* Frantziako errugbi txapelketa
** irabazlea: 2021, 2023, 2024, 2025
* Europako Txapeldunen Kopa
** irabazlea: 2021, 2024

### Argentina XV 
* Americas Pacific Challenge
** irabazlea: 2017

## Erreferentziak 
## Kanpo estekak
Goh Chok Tong

**Goh Chok Tong** (Singapur, 1941eko maiatzaren 20a) singapurtar politikaria da. Singapurreko lehen ministroa izan zen 1990etik 2004ra.

Herri Ekintzako Alderdiko kidea, 1976an sartu zen parlamentuan. 1981ean ministro izendatu zuten eta 1985ean lehen ministrorde. Lee Kuan Yew 1990eko azaroan erretiratu zenean, Goh lehen ministro bihurtu zen eta bi urte geroago alderdiko idazkari nagusi bihurtu zen. 2004an dimisioa eman zuen eta kargua Lee Hsien Loong aurreko lehen ministroaren semeari eman zion. 2020an politikatik erretiratu zen.
Moussa Konaté

**Moussa Konaté** (Kita, 1951ko ekainaren 8a – Limoges, 2013ko azaroaren 30a) idazle maliarra izan zen..

## Biografia 
Bamakoko Ecole Normale Supérieure eskolan Humanitateetan graduatua, irakasle izan zen idazten hasi baino urte batzuk lehenago. 1981an idatzi zuen bere lehen lana, ''Le Prix de l'âme.* 1997an, batik bat gazte literaturara bideratua zegoen *Le Figuier* argitaletxea sortu zuen. 2001 eta 2011 artean, berriz, Michel Le Bris-ekin batera, Bamakoko *Festival Etonnants voyageurs au Mali* literatura-jaialdiako antolakuntzan aritu zen. Jaialdi hura Afrikako hainbat idazle ezagutarazteko plataforma garrantzitsua izan zen.

## Lanak 
### Eleberriak 
* *L'Empreinte du renard*, Fayard, 2006.
* *L’assassin du Banconi*, Editions Gallimard, Paris, 2002.
* *L’Honneur des Keita*, Editions Gallimard, Paris, 2002.
* *Goorgi*, Editions Le Figuier, Bamako, Mali, 1998.
* *Les Saisons*, Editions Samana, Bamako, Mali, 1990.
* *Fils du chaos*, L’Harmattan, Paris, 1986.
* *Une Aube incertaine*, Présence Africaine, Paris, 1985.
* *Le Prix de l’âme*, Présence Africaine, Paris, 1981.

### Ipuinak 
* *Sitan, la petite imprudente*, Editions Le Figuier, Bamako, Mali, 1997.
* *Barou et sa méchante marâtre*, Editions Le Figuier, Bamako, Mali, 1997.
* *L’Hyene et le Malin Fafa*, Editions Le Figuier, Bamako, Mali, 1997.
* *Les Trois gourmands*, Editions Le Figuier, Bamako, Mali, 1997.

### Gazte literatura 
* *La Savonnière*, Editions Le Figuier, Bamako, Mali, 2003.
* *La Potière*, Editions Le Figuier, Bamako, Mali, 2003.
* *La Fileuse*, Editions Le Figuier, Bamako, Mali, 2003.

### Gai politiko eta sozialak 
* *Mali. Ils ont assassiné l’espoir*, saiakera, L’Harmattan, Paris, 1985.
* *Chronique d’une journée de répression*, L’Harmattan, Paris, 1988.
* *Le casier judiciaire*, *La voiture est dans la piroge* bilduman argitaratutako eleberria, Editions Le Bruit des Autres.

### Antzerkia 
* *Khasso* (2004). Editions Théâtrales, coll. Passages francophones, 2005.
* *Un Appel de nuit* (1995). Lansman Editeur, Carnières, Bélgica, 1995; berrargitalpena 2004an.
* *Un Monde immobile* (1994). Edition La Sahélienne, Mali, 1994.
* *L’Or du diable* (1985) L’Harmattan, Paris, 1985.
* *Le Cercle au féminin* (1985). L’Harmattan, Paris, 1985.
* *Le dernier pas''. Argitaratu gabea.

## Erreferentziak 
## Kanpo estekak
Akilino Etxarri

**Akilino Etxarri Ollokiegi** (Pasaia, Gipuzkoa, ) gipuzkoar futbolari ohi eta entrenatzailea da, erdilari moduan ibilitakoa.

## Ibilbidea 
*2024eko Maiatzak 23an eguneratua. Datu ofizialak.*

## Kanpo estekak 
* Profila, Errealaren webgunean
Elpida Romantzi

**Elpida Romantzi** (1981eko uztailaren 17a) arkularia da. Grezia ordezkatu zuen 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak 
## Kanpo estekak
Fotini Vavatsi

**Fotini Vavatsi** (1974ko martxoaren 16a) arkularia da. Grezia ordezkatu zuen 2004ko Udako Olinpiar Jokoetan.

## Erreferentziak 
## Kanpo estekak
Luís Cabral (arkularia)

**Luís Cabral** (1960ko uztailaren 8a) arkularia da. Guam ordezkatu zuen 1992koUdako Olinpiar Jokoetan.

## Erreferentziak 
## Kanpo estekak
Chan Siu Yuk

**Chan Siu Yuk** (1955eko abenduaren 21a) arkularia da. Hong Kong ordezkatu zuen 1988ko Udako Olinpiar Jokoetan.

## Erreferentziak 
## Kanpo estekak
Catalina de Mendoza y Sandoval

**Catalina de Mendoza Sandoval de la Vega y Luna** (Granada, 1616 — 1686) noblea, infantatuaren VIII. dukesa izan zen (bere neba nagusiagoa hiltzean jaso zuen titulua) eta Lermako VI. dukesa (neba erda hiltzean jaso zuen titulua). Palatinar kargu garrantzitsuak izan zituen Karlos II.aren gortean. Gurasoak Luisa de Mendoza y Mendoza eta Diego Gómez de Sandoval de la Cerda izan ziren,  Saldañako Kondeak.  

Pastrana dukesa zen ezkontzaz, 1630ean Rodrigo Díaz de Vivar de Silva y Mendozarekin, Pastranako IV. dukearekin, ezkonduta zegoelako.

## Biografia 
Granadar Catalinak nahiago zuen Pastranan bizi Guadalajaran (Espainia) baino. Lermako dukerria zela-eta, neba erdia zuen Diego Gómez de Sandoval eta Rojasen  arteko liskarra izan zuen. Lermako lehen dukearen gizonezko biloba bakarra zen, eta Catalinaren aitaren semea, Saldañako kondea, Diego, berriz ezkondu zen eta. 1659an Albako dukearen etxean akordio batera iritsi zen: Lermako bosgarren dukea Diego Gómez de Sandoval y Rojas izango zela, eta, ondorengotzarik ez zuenez, Lermako estatua eta dukerria Catalina ahizpa erdiak (Infantatu eta Pastranako dukesa) jasoko zituela. 1668an hil zen Diego, eta Catalinak Lermako dukerriaren jabetza hartu zuen 1659ko hitzarmenaren arabera, nahiz eta artean liskarrak izan ziren Medinaceliko dukearekin 1677ra arte, non Catalinaren alde egin zen. Infantatuaren titulua mantendu zuen hil arte, eta palatinar kargu garrantzitsuak izan zituen Karlos II.aren gortean. Jadraqueko Kaputxinoen komentua altxatu zuen, Guadalajarako Karmeldarren komentuari asko lagundu zion (Leonor alaba egon zen bertan) eta Infantatuen etxea erosi zuen Chamartín de la Rosan (Madril), non 1808an Napoleon egon zen.

Rodrigo Díaz de Vivar Sandoval eta Mendozaren arreba izan zen, Infantatuko VII. dukea, Argüesoko markesa eta Saldañako kondea, besteak beste. 

Pastranako dukesa andrea, gainera, aita Saldañako kondearen aldetik (Diego Gómez de Sandoval y Rojase Lermako V. dukea, Ceako markesa, Ampudiko kondea), Tomasa Gómez de Sandoval ahizpa erdia zuen, zeina Mendozako Esteban Hurtado printzearekin, Corzanako kondearekin, ezkondu zen. eta María Gómez de Sandoval y Torres de Navarra, zeina lehenbizi Baltasar Hurtado de Mendoza y Rojasekin (1635-1647), V. Orgaz kondearekin (Bizkaiko mailegu-emaile nagusia) ezkondu zen eta bigarren aldian Francisco Gómez de Abreu y Lima portugaldar noblearekin (III. Regalados kondea) ezkondu zen. 
[thumb|307x307px|Haren seme Gregorio de Silva eta Mendoza V. Pastranako dukea, Infantatuko IX. dukea, [Lermako dukerria|Lermako VII. dukea, Francavillako VI. dukea, Estremerako V. dukea, Éboliko printzea, Mellitoko printzea, Juan Carreño de Miranda, Prado Museoa.]]
Besteak beste, seme izan zuen Gregorio María Silva Mendoza eta Sandoval Pastranako IV. dukea, Infantatuko IX. dukea, Lermako VII. dukea, Francavillako VI. dukea, Estremerako V. dukea, Éboliko printzea, Melitoko printzea.

## Erreferentziak 
## Kanpo estekak
María Gómez de Sandoval y Torres de Navarra

**María Gómez de Sandoval eta Torres de Navarra** edo **María Gómez de Sandoval eta Mendoza** (? —1685eko uztailaren 21a) noblea izan zen, Orgaz kondesa eta Regalados kondesa. Aitona zuen Francisco de Sandoval y Rojas kardinal-dukea, Lermako I. dukea.

## Biografia 
Aita Diego Gómez de Sandoval de la Cerdaren, Saldañako kondea —Luisa de Mendoza eta Mendozarekin izandako lehen ezkontzagatik— eta Mariaren ama, Mariana de Córdoba edo Mariana Fernández de Córdoba y Castilla, bigarren emaztea izan zen,  Frantziako Elisabeth Borboikoaren erreginaren dama, Espainiako Felipe IV.aren lehen ezkontidea.

Haren gurasoek hainbat seme-alaba izan zituzten, besteak beste, Diego Gómez de Sandoal eta Rojas (1668an hila), gero Lermako V. dukea eta Valentziako erregeordea izan zena. Nebak Espainiako Felipe III.a erregearen balidoa zen Francisco Gómez de Sandoval-Rojas y Borjaren, ezagunagoa Francisco de Sandoval y Rojas (1553-1625) izenez, Lermako I. dukearen, Deniako markesaren eta Ampudiako kondea, aitonaren dukerria jaso zuen. 

Lehenbizi, 1644ko martxoaren 5ean, Baltasar Hurtado de Mendoza y Rojasekin (1622-1647) ezkondu zen, Orgazko kondearekin, eta hiru seme izan zituen: 

* Esteban Hurtado de Mendoza eta Gómez de Sandovalek, Orgazko kondea, aitaren heriotzarengatik jaso zuen titulua, haur bat besterik ez zenean, eta handik gutxira hil  egin zen. Jarraian anaiak jaso zuen:
* José Hurtado de Mendoza Guzmán Rojas eta Sandoval (1685eko otsailaren 11n hila), Orgazko VII. kondea.
* Baltasar de Mendoza eta Sandoval (1727an hila), Avilako eta Segoviako gotzaina izan zen, inkisidore nagusia eta Erresumako gobernadorea.

Ondoren, jatorri portugaldarreko Francisco Gómez de Abreu eta Lima noblearekin ezkondu zen, Regalados III. kondearekin. Regalados kondeek alaba bat izan zuten, Mariana de Abreu y Lima eta Sandoval, goiz hil zena.

María Gómez de Sandovalek, Regalados kondesak, errege-jarraitzailearekin bat eginda, Karlos II.a erregeari lagunduko zion 1679an Orleanseko Maria Luisa erregina Irunen jasoko zuenean. Segizioa Infantatuko dukeen jauregian jarri zen, Guadalajaran. Catalina de Mendoza y Sandoval dukesak hartu zituen, Regalados kondesaren ahizpa erdiak. Gainera, Lermako dukeen jauregi herrerianotik igaro ziren. Aitonak, Lermako I. dukea izan zen Francisco de Sandoval y Rojas jaunak eraiki zuen jauregia eta Catalina de Mendoza y Sandoval arrebak, Pastranako dukesak, Diego Gomez de Sandoval (1668an hila) nebarengandik jaso zuen Lermako dukerria.

## Erreferentziak 
## Kanpo estekak
Richardene Kloppers

**Richardene Kloppers** (Keetmanshoop, Namibia, 1926ko urtarrilaren 5a - 2009ko maiatzaren 16a) Namibiako lehen irakasle beltz kualifikatua izan zen, eta apartheid garaian arraza anitzeko eskola bat ireki zuen lehena.

## Biografia 
Burdinazko etxe kazkar batean bizi zen familia xume langile batean jaio zen. Bere gurasoek Sam eta Francis Paulton zuten izena. Hamaika anai-arrebetan zaharrena izan zen. Misio katolikoaren eskolara joan zen Tseiblaagten, eta Nama hizkuntzan ikasi zuen 4. estandarrera arte (6. gradua). Gero, Hegoafrikara joan zen ikasketak jarraitzera. Santa Agustina Teachers Collegen (Parow, Lurmutur Hiria) osatu zuen Hezkuntzako gradua.

Namibiara itzuli eta eskolak ematen hasi zen Gibeonen, eta horrela bihurtu zen Namibiako lehen maistra beltz kualifikatua.  Ondoren, Rehobothen eta Karasburgen irakatsi zuen. 1956an, senarrarekin batera, Khmasdal-en arrazaz gaineko lehen eskoletako bat ireki zuen. Garai hartan, Hegoafrikako Alderdi Nazionalak oso politika zorrotza zuen arraza-bereizketari buruz, eta apartheid administrazioak bere eskola legez kanpokotzat jo zuen. Hala ere, eskola irekita egon zen eta oraindik aktibo dago.

## Erreferentziak 
## Kanpo estekak
Russula silvestris

***Russula silvestris*** *Russulaceae* familiako onddo espezie bat da.

Sinonimoa: *Russula emetica var. silvestris*.

## Deskribapena 
**Kapela:** 2 eta 5 cm bitarteko diametrokoa, mamitsua baina nahiko hauskorra, hasieran apur bat subglobosoa, baina laster zabaltzen da, ertza kamutsa, ildaskatu samarra ale helduetan. Kapelaren azala ia erdialderaino bereiz daitekeena, leuna, eta oso distiratsua, bere forma tipikoak kolore gorri garbi eder bat du, noizean behin arrosa-gorri kolorekoa eta kolore zuriko dekolorazioekin, erdian krema-horixka kolorearekin.

**Orriak:** Itsatsiak, oso hauskorrak, nahikoa zabal eta ia zainik gabe tartean, zuriak krema kolorerako joerarekin, ale batzuetan glauko koloreko isla sotilak ikusten dira.

**Hanka:** 2 eta 5 cm bitarteko garaierakoa eta 1 eta 2 cm bitarteko diametrokoa, zilindrikoa edo apur bat klabiformea, nahiko luzea, gainazal zimur samarrarekin, satinatua eta distiratsua, zuri garbi kolorekoa, ukitzean eta hezetasunarekin iluntzeko joerarekin.

**Haragia:** Ez larregi eta hauskorra, zuria edo pixka bat horixka zahartzean. Kokoaren usain leun eta atseginarekin, zaporea nahiko garratza. Erreaktiboak. Guayaco: nahikoa ahul eta motel; Sulfato ferroso: tonu arrosa.

**Etimologia:** Latinetik dator *Russula* hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok.

## Jangarritasuna 
Ez da jangarria.

### Nahasketa arriskua 
Erraz nahas daiteke *Russula emetica* edo *Russula mairei* delakoekin, baita *Russula sanguinea*-rekin ere, kolorea dela eta.

## Sasoia eta lekua 
Udan eta udazkenaren hasieran. Batez ere pinu gorrien azpian, zohikaztegietan.

### Banaketa eremua 
Kanada, Ameriketako Estatu Batuak, Alaska, Europa, Errusia.

## Erreferentziak 
## Kanpo estekak
Kimera (abeslaria)

**Kim Hong-Hee**, artistikoki **Kimera** izenez ezaguna (Daegu, Hego Korea, 1954ko urtarrilaren 10a) hegokorear 'popera' kantaria da, berak sortutako estilo propioa popa eta opera bat eginda. SimIa dinastiakoa da. Bere karrera musikala Europan hasi zen, eta Frantzian eta Espainian ezaguna da. 1985. urtean kaleratutako lehen album musikala *The* *Lost Opera* du izenburu. Nazioartean ezaguna egin zen, bost urteko Mélodie Nakachian alaba bahitu zutenean.

## Bizitza pertsonala 
Parisen ikasten ari zela ezagutu zuen negozio-bidaia batean zegoen libanoar Raymond Nakachian. Ezkutuan ezkondu ziren, gurasoek kanpora ikasten joaten utzi zioten, atzerritar batekin ez ezkontzeko baldintzarekin. Raymond 2014ko ekainaren 16an hil zen, 82 urte zituela, gaixotasun bat diagnostikatu eta hilabete gutxira.  

Senar-emazteek 1982an Mélodie Nakachian izeneko alaba izan zuten eta 1984an Amir semea. Melodie Nakachian Las Vegasen (AEB) jaio zen 1982ko urtarrilaren 4an, eta 1987ko azaroaren 9an familia kokatuta zegoen herrian, Esteponan (Espainia), bahitu zuten hainbat egunez.

## Diskografia 
* *The Lost Opera* (1984, Kimera).
* *Operathèque* "*The Lost Opera* " CD bikoitza (1984, Meloam publishing)
* *Operatique: The Lost Opera* (1985, Ariola)
* *Opera Express* (1985)
* *Marching Forever* (1986)
* *Madre* (1988, Meloam Publishing)
* *Kimera Sings Christmas* (1990, Kimera)
* *Femme Sauvage* (1990, Meloam Publishing)
* *Classic All Star* (1993)
* *With Love, Caruso* (2008, Meloam Publishing)

## Bideografia 
* 1987: Kimera kontzertuan - *Lost Opera Express* - Kontzertuaren bideoa Seulen.

## Aintzatespenak 
* 2008an, Koreako 2008ko Zinemaldian, Ultramarko Koreako Fundazioak borondate oneko enbaxadore hautatu zuten.

## Erreferentziak 
## Kanpo estekak 
* Webgune ofiziala
Sándor Rónai

**Sándor Rónai**, **Sándor Ritu** jaioa (Miskolc, 1892ko urriaren 6a – Budapest, 1965eko irailaren 28a) hungariar politikari komunista izan zen. Hungariako estatuburua izan zen 1950etik 1952ra 

Eraikuntzako langilea izan zen eta mugimendu sindikalarekin eta Hungariako Alderdi Sozialdemokratarekin bat egin zuen. Sobietar Hungariako Errepublikan Miskolceko Langile Kontseiluko kide izan zen. 1917tik Rónai abizena erabili zuen eta 1922tik alderdiko idazkaria izan zen Miskolcen.

1941eko apirilean espetxeratu eta deportatu egin zuten, eta Bigarren Mundu Gerraren ondoren Merkataritza eta Kooperatiba ministro izendatu zuten, eta, ondoren, Kanpo Merkataritza. Bere alderdia Hungariako Alderdi Komunistarekin batzearen aldekoetako bat izan zen.
1950eko maiatzean Hungariako Herri Errepublikako presidente izendatu zuten. 1952ko apirilean István Dobi ordezkatu eta Biltzar Nazionaleko presidente izendatu zuten urtebeterako.

1956ko Hungariako Iraultzan sobietarren aldeko jarrera izan zuen eta János Kádár eta errepresioaren alde egin zuen. 1956tik 1957ra Kanpo Merkataritzako ministro izan zen eta 1960an Hungaria-Sobietar Batasuneko presidente izendatu zuten.

Hil zen arte, Alderdi Komunistako batzorde zentraleko eta batzorde politikoko kide izan zen.
Trần Đức Lương

**Trần Đức Lương** (Quảng Ngãi probintzia, 1937ko maiatzaren 5a - Hanoi, 2025eko maiatzaren 20a) 1997tik 2006ra Vietnamgo seigarren presidente izan zen politikari vietnamdar bat izan zen.

## Kanpo estekak
Mélodie Nakachian

**Mélodie Nakachian** (Las Vegas, AEB, 1982ko urtarrilaren 4a) estatubatuar psikologoa da, Hego Koreako Kimera abeslariaren eta Raymond Nakachian Libanoko negozio-gizon aberatsaren alaba. Ezaguna egin zen, bost urte zituela, 1987an Esteponan (Espainia) izandako bahiketa baten protagonista izan zen eta.

## Biografia 
Las Vegasen jaioa, gurasoak Parisen ezagutu zuten elkar, Kimera ama ikasten zegoela eta Raymond Nakachian aita negozio-bidaia batean zegoela. Ezkutuan ezkondu ziren, Kimeraren familiak Sorbonara joatea utzi baitzioten, atzerritar batekin ez ezkontzeko baldintzarekin. Familia Espainiako Costa del Solen kokatu zen. Villa Mélodie izeneko luxuzko etxe bat erosi zuten Esteponako New Atalaya urbanizazioan eta garaiko Marbellako *jet set* taldean integratu ziren.

### Bahiketa 
1987ko azaroaren 9an, Mélodie eskolara bidean zegoen Raymond Nakachian (aitaren izen bereko seme nagusia) semeak gidatutako auto batean. Nakachianek bere lehen emaztearekin, Deborah Kallenbachen emaztearekin eta bien alabarekin izandako lau seme-alaben lehen semea zen. Furgoneta batek autoa geldiarazi zuen. Lau txanodun armatu jaitsi eta indarrez bahitu zuten Mélodie.

Hiru egun geroago, Raymond Nakachianek Oscar izeneko baten deia jaso zuen, eta 16 milioi dolar eskatu zituen 50 dolarreko billeteetan, alaba askatzearen truke.

Gertaerak berehala erakarri zuen Espainiako eta nazioarteko komunikabideen arreta. Aitaren 'negoziazio-zentroa' izan zen Villa Mélodie hamaika egunez. Bitartean, erreskatearen zenbatekoa 5 milioi dolarrera murriztea lortu zuen, eta, azkenik, 4 milioi dolarrera.

### Askatzea 
Gizon batek diru-zorroa galdu zuen Esteponako kaleetan zebilela, eta oinezko batek (apaiz bat) komisarian entregatu zuen. Zorroan bahiketa-gutunaren zirriborroa, Mélodie non zegoen eta konplizeei buruzko xehetasunak zeuden. Hamaika egun gatibu eman ondoren, Espainiako Polizia nazionalaren Operazio Talde Bereziak etxebizitza bat hartu zuen Torreguadiaron, Mélodie erreskatatuz eta bahitzaileetako bat larriki zaurituz.

Guztira hamazortzi kondenatu izan ziren, 18 eta 20 urte bitarteko espetxe-zigorrarekin, Mélodieren bahiketarengatik, guztiak herritar frantsesak, Oscar izan ezik, espainiar herritarra, baina Frantzian bizi zena. Kasu horrekin, ordura arte *jet set-*aren lekurik gogokoena zen inguru horretako krimen antolatuak hasi ziren.

Bahiketaren ostean, Mélodiek *Mother* izeneko abestia grabatu zuen amarekin, aitak idatzia eta Franck Pourcelek konposatua.

Mélodie Espainian ikasten jarraitu zuen, gero Estatu Batuetara joan zen eta haurrentzako psikologo bihurtu zen. Bizitza publikotik urrun bizi da.

## Erreferentziak 
## Kanpo estekak
Sama Bilbao

[thumb|260px|[Sama Bilbao (WNAren zuzendari nagusia) eta Rafael Mariano Grossi (OIEAko zuzendari nagusia), Energia Atomikoaren Nazioarteko Erakundearen eta Energia Nuklearraren Munduko Elkartearen arteko akordioa sinatzen aldebiko bilera aurretik OIEAren 65. Konferentzia Nagusian. OIEA, Viena, Austria. 2021.09.24]]
 (erdian), Energia Nuklearraren Gailurraren Deklarazioa onartzea, Energia Nuklearraren Gailurrean, “El poder mañana, hoy”, Bruselako EXPOn, 2024.03.21]]
[thumb|260px|[Sama Bilbao, Zuzenbide Nuklearrari buruzko Nazioarteko Lehen Konferentzia: Munduko eztabaida, Organismoak Vienan duen egoitzan (Austria). 2022.04.25 ]]
**Rosa Marina Bilbao León**, ezagunagoa **Sama Bilbao** izenez (Bilbo, Bizkaia, 1968ko urtarrilaren 31) bizkaitar ingeniari industriala eta irakaslea da, energia nuklearrean aditua. 2020tik Munduko Elkarte Nuklearreko zuzendaria da eta Londresen bizi da. 

## Biografia 
Bizkaiko hiriburuan jaio zen. Aita sestaotar Javier Bilbao Alberdi ontzi-ingeniaria eta ama Zorrotzan bizi izan zen Josefi León jostun burgostarra dira. Ahizpa gazteagoa du, Clara Bilbao hiru Goya sari dituen jantzi-diseinatzailea, film-zuzendaria eta irakaslea. Sama Bilbaok zortzi urte zituenean, aitaren lana zela eta, familiarekin Madrilera joan zen bizitzera. Laster zentratu zen Energía nuklearrean, bere esanetan, desabantailak baino abantailla gehiago dituelako. Beka bati esker Ameriketako Estatu Batuetara joan zen doktoradutza egitera. Paper horretan, aditu-, analista- eta munduko energia nuklearra hazten laguntzeko lan egiten duten komunikatzaileak balio-kate nuklearreko eragileak konektatzen dituen sektorea da, industriaren kokapena eratu eta irudikatu, mundu giltzarrian foroak sortu, informazio baimendua emanez eta publikoak, erakundeak eta komunikabideen gakoetan eraginez.«Energia nuklearra ezinbestekoa da deskarbonizazioan eta sarearen egonkortasunean.» 

## Erreferentziak 
## Kanpo estekak 
* Azalpen bideoa: Nuclear España - Entrevista a Sama Bilbao, directora general de la WNA 2020.12.18
* Elkarrizketa bideoa: WNA Symposium 2023 - Director General Sama Bilbao y Leon
* Elkarrizketa bideoa: Sama Bilbao y Leon on the reasons for the nuclear renaissance
Kabosu (txakurra)

shiba inu arrazako txakurra izan zen. 2008an Atsuko Sato maistrak adoptatua, Doge memeari esker egin zen ezaguna.
## Bizitza 
Kabosu shiba inu arrazakoa zen, baina animalientzako aterpe batean sartu zuten. 2008an Atsuko Sato maistrak adoptatu zuen eta Kabosu jarri zion izena, txakurraren buru biribilak izen bereko fruitua gogorarazi ziolako.

2010ean Satok Kabosuren argazkia lehen aldiz argitaratu zuen blogean. Ondoren, Tumblr webguneko *Shiba Confessions* blogaren bidez argitaratzen hasi zen argazkien aldaerak, Comic Sans letra-tipoa erabiliz.

2022ko abenduaren amaieran jakinarazi zen Kabosuk leuzemia zuela, nahiz eta Satok esan zuen txakurraren osasuna hobetu zela berri hori zabaldu ondoren. 2024ko maiatzaren 24an hil zen, 18 urte zituela.

## Ospea eta ondarea 
thumb|Kabosu eta Atsuko Sato Kabosuren monumentuaren ondoan (2023)
Japonian, Kabosu eta Sato maskota eta jabe gisa ezagunagoak ziren meme gisa baino, eta *Taking a walk with Kabosu-chan* bloga herrialdeko maskoten inguruko laugarren blog ezagunena izan zen 2013ko abenduan.

## Erreferentziak 
## Kanpo estekak
Jesús Suárez Cueva

**Jesús Suárez Cueva** (Bobes (Siero), 1955eko martxoaren 10), espainiar txirrindulari ohia da, profesionala 1977 eta 1989 artean. 

Esprinter bezala nabarmendu zen eta 31 garaipen eskuratu zituen bere kirol ibilbidean, aipatzekoak dira Espainiako Vueltan lortutako 3 etapa. Horretaz gain, Itzulietako bigarren mailako sailkapenetan hainbat aldiz gailendu zen (Tarteko hemugak eta Esprint Bereziak).
 
Erretiratu ostean, kirol zuzendari lanetan aritu zen CLAS-Cajastur eta Relax-GAM taldeetan, besteak beste.

## Palmaresa 
## Sailkapen orokorra Itzuli Handietan 

-: Ez zuen parte hartu
UT: Utzi, ez zuen amaitu

## Erreferentziak 
## Kanpo estekak 
* 
* Jesús Suárez Cueva - "Sitiodeciclismo.net"
Pagola-Damazelai parkea

**Pagola-Damazelai parkea** Donostiako Ibaeta eta Aiete auzoen artean dagoen parke handi bat da. Begetazio gaztea du zeren eta neurri handi batean azken urtetako landaketak izan baitira, Pagola auzoarekin lotuta.

## Kokapena 
Muino baten (Damazelai) gailurra eta ipar magala nahiz hegoaldeko magala (Pagola) hartzen dituen espazio zabal bat da, Euskal Herriaren Adiskideen Elkartearen pasealekuak bitan bereizita geratuz.

## Deskribapena 
Damazelaiko zonak ia ez du biderik. Horrek aukera ematen du zelai bigunaren gainean oinez ibiltzeko zuhaitz autoktonoen landaka berrien artean (urkia, pagoa, haritz, erramua edo ametza). Tontorretik Igeldo eta Orioren arteko kostaldeko mendikatearen ikuspegi ederra zabaltzen da. Haren oinetan, Ibaeta eta Errotaburu auzoak daude.

Pagolako eremua banku korrituz hornitutako plaza nagusi bat du eta zuhaitz espezie anitz ageri dituen zelai batean zehar sigi-saga igotzen den bide batek gurutzatzen du. Goialdean kirol pistak, pilotalekuak, rokodromo bat eta skatean aritzeko parke bat daude; behealdean, berriz, zurezko plataformak dituen aisiarako  gune baten alboan, antzinako harizti natural bat aurki daiteke.

Basoan ere ugaztunn txiki asko daude: erbinude arrunta, satitsuak, trikuak, satorrak...

## Arazoak 
* Euskalerriaren Adiskideen Elkartearen kaleak parkea bitan zatitzen du, hesi-efektua eraginez. Horrek parkearen potentzialea gutxitu egiten du.
* Espezie inbaditzaileak: panpa-lezka, kanabera

## Iruditegia 

Pagola-Damazelai panoramika.jpg|Parkean badago bide-sarea eta plaza batzuk
Pagola-Damazelai zuhaitz gazteka.jpg|Azken urtetan zuhaitz birpopulazio egin da, begetazioa trinkotuz.
Pagola-Damazelaiko begetazioa.jpg|Parkeko begetazioa.
Zuhaitz zaharra.jpg|Parkean badira zuhaitz zaharragoak eta baita ere jatorrizko arizti bat.
Pagola-Damazelai.jpg|Bide nagusia.

## Erreferentziak 
## Ikus gainera 
* Pagola jolas parkea

## Kanpo estekak 
* : https://www.cristinaenea.eus/eu/donostiako-berdea-parkeak-pagola-damazelai Parkearen inguruko informazioa.